Diari Oficial de la Generalitat Valenciana


Sumari del DOGV 5390, del 17-11-2006 (2006/12481)

Notificació a José María López Frias de la sentència dictada en les actuacions del juí de separació contenciosa 264/1998.
-------------------------------------------------------------------------------------------------------------------------

### Dades del document

Número de DOGV
:   5390

Data del DOGV
:   17-11-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/12619


Organisme emissor
:   Jutjat de Primera Instància Número 1 de Vila-real

Tipus de document
:   Edicte

Notificació a José María López Frias de la sentència dictada en les actuacions del juí de separació contenciosa 264/1998. [2006/S12270]  
Procediment: assumpte civil 000264/1998.  
Juí: separació contenciosa 000264/1998.  
Part demandant: Rosa Lleó Galdón.  
Part demandada: José María López Frías.  
En el juí referenciat, s'ha dictat sentència en data 28 de juny de 2002 que té la decisió literal següent:  
Decisió: que amb l'estimació de la demanda formulada per la representació de Rosa Lleó Galdón contra José María López Frías acorde la separació matrimonial dels expressats, amb tots els efectes legals, i en especial, els següents:  
1. La separació dels litigants, amb dissolució del règim economicomatrimonial, i aquells podran assenyalar lliurement el domicili.  
2. El fill menor d'edat quedarà en companyia i sota la custòdia de Rosa Lleó Galdón, però la pàtria potestat es continuarà exercint de manera conjunta per ambdós pares. No existix pronunciament respecte dels altres fills per ser majors d'edat.  
3. Es reconeix al progenitor que no conviu habitualment amb el fill menor, el dret de visitar-los, comunicar amb ells i tindre'ls en la seua companyia, en els termes i en la forma que acorden ambdós pares, i procurar el benefici major dels fills; i en cas de desacord, i com a mínim, este dret comprendrà els extrems següents: caps de setmana alterns des de les 20.00 hores del divendres fins a les 20.00 hores del diumenge; i dies festius no coincidents amb els caps de setmana .també de forma alterna. des de les 10.00 hores del festiu fins a les 20.00 hores de la nit. Els períodes de vacances escolars (Nadal, Setmana Santa, estiu i altres) es dividiran en dos meitats, la primera un dels cònjuges i la segona l'altra. També el pare podrà recollir els xiquets dues vesprades a la setmana, dimarts i dijous a falta d'acord, a l'eixida del col·legi fins a les 20 hores d'este que tindrà que reintegrar-los al domicili de la mare.  
4. En concepte de pensió alimentària José María López Frías pagarà a Rosa Lleó Galdón la quantitat de 180,30 euros (30.000 pessetes) mensuals pel fill menor d'edat, per mesos anticipats, en dotze mensualitats a l'any, i dins dels primers cinc dies de cada mes, des de la data de la present resolució i fins que s'acredite que el fill menor d'edat tinga ingressos econòmics propis o vida econòmica independent. Esta quantitat serà actualitzada amb efectes d'1 de gener de cada any, d'acord amb el percentatge de variació de les retribucions fixes de l'obligat al pagament, o si hi manca, d'acord amb la variació experimentada per l'índex general de preus al consum, establit per l'Institut Nacional d'Estadística o organisme que el substituïsca. Ambdós progenitors hauran de satisfer per meitat, les despeses de vestuari, educació, assistència medicofarmacèutica, esplai i desenvolupament integral de la personalitat.  
5. Tots els béns que s'adjudiquen provisionalment als cònjuges per a ús i administració, estos hauran de retre comptes, i quedarà prohibida l'alienació i transacció.  
6. No es fa especial pronunciament en costes.  
Comuniqueu esta sentència, una vegada que siga ferma, al Registre Civil on conste la inscripció de matrimoni dels subjectes del plet.  
Deduïu testimoniatge d'esta resolució que quedarà en estes actuacions, i incloeu l'original en el llibre de sentències.  
Contra esta sentència es pot interposar recurs d'apel·lació que es tramitarà d'acord amb el que establixen els articles 455 i següents de la Llei d'Enjudiciament Civil.  
Esta és la meua sentència, que definitivament jutge en primera instància, que pronuncie, mane i firme.  
En atenció al desconeixement de l'actual domicili o residència de la part demandada, per provisió de 5 d'octubre de 2006 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat i en el Diari Oficial de la Generalitat, per a dur a cap la diligència de notificació de sentència al demandat en ignorat parador.  
Vila-real, 5 d'octubre de 2006.. La secretària judicial: Carmen García Poveda.